Diari Oficial de la Generalitat Valenciana


Sumari del DOGV 5023, del 08-06-2005 (2005/5825)

ACORD de 14 d'abril de 2005, de la Comissió Territorial d'Urbanisme de València, referit al Pla de reforma interior modificatiu UE 14 d'Albal.
----------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5825


Data del document
:   14-04-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Albal
    * pla d'urbanisme

ACORD de 14 d'abril de 2005, de la Comissió Territorial d'Urbanisme de València, referit al Pla de reforma interior modificatiu UE 14 d'Albal. [2005/5825]
  
Vist l'expedient remés per l'Ajuntament d'Albal que fa referència al Pla de reforma interior modificatiu UE 14, i de conformitat amb els següents,
  
Antecedents de fet
  
Primer. El programa d'actuació integrada presentat per la mercantil Urbacón Levante, SL, es va aprovar provisionalment mitjançant un acord de l'Ajuntament en ple de data 22 d'abril de 2003. En aquest acord s'establien una sèrie de correccions al Programa prèvies a la seua aprovació definitiva i entre aquestes apareixia la tramitació d'un PRI modificatiu, el qual l'aporta l'urbanitzador per a la seua aprovació.
  
Conforme al que establixen els articles 173 i 174 del Reglament de planejament, en relació amb l'article 44 i següents de la Llei 6/1994, reguladora de l'activitat urbanística (LRAU), se sotmet a informació pública el document mitjançant publicacions en el DOGV núm. 4748, de 7 de maig de 2004, i en el diari Las Provincias de 22 d'abril de 2004.
  
Transcorregut el període d'informació pública sense que es formulen al·legacions, es procedeix a l'aprovació provisional d'aquest, mitjançant un acord de l'Ajuntament en ple de data 18 de juny de 2004, mitjançant el qual s'adjudica definitivament la condició d'agent urbanitzador de la UE núm. 14 del PGOU d'Albal a la mercantil Urbacón Levante, SL, condicionada a l'efectiva aprovació del PRI modificatiu.
  
Segon. El projecte, redactat pel promotor del programa, consta de memòria informativa i justificativa i plànols d'informació i ordenació. No obstant això, cal assenyalar que només s'havia presentat un exemplar del projecte del PRI modificatiu que es trobava sense firmar, visar ni diligenciar.
  
Tercer. L'objecte del Pla de reforma interior (PRI) modificatiu és l'ampliació de la UE 14 del PGOU, incorporant una illa situada en el seu límit nord-est, plenament consolidada en l'actualitat per una empresa. Amb la dita incorporació a la UE es procedeix a un canvi de classificació d'aqueixa illa, que passa de ser sòl urbanitzable, com estava recollit en el PGOU, a urbà. El conjunt total passa a configurar la nova UE 14.
  
La base legal per a la formulació, la tramitació i l'aprovació del document ho constitueixen, en principi, les determinacions del vigent PGOU, que en l'esmentada zona estableix les condicions següents:
  
- Àrea: Industrial aïllada
  
- Classificació del sòl: urbà
  
- Usos dominants: industrial en polígon
  
- Usos compatibles: TCO2, TOF2, TRE3, TRE4, THO1. Dotacionals: AL, JL, AV11, AV12, AV13, AV14, AV2.
  
- Gestió urbanística: Indirecta.
  
Els estàndards mínims dotacionals i la resta de paràmetres exigibles seran els que la normativa del PGOU marca per a zona, i s'han modificat únicament els límits de la UE amb la illa assenyalada.
  
S'acompanya fitxa de planejament i gestió de la UE prevista, i quant a les normes urbanístiques, cal ajustar-se al que ha disposat el PGOU per a la UE 14.
  
Es tracta d'un àmbit de 108.636,91 m², i els límits de la qual són: pel nord terres de cultiu; al sud la UE 15, a l'est la línia de ferrocarril València-Albacete, i a l'oest l'AR núm. 2.
  
Respecte a les determinacions de caràcter estructural del document, s'identifica una única unitat d'execució amb el seu corresponent aprofitament tipus, que, malgrat la unitat de mesura de m²sostre/m² que estableix la LRAU en l'article 60, ha sigut calculat en 4'858919755 m3/m². Per tot això, havia de calcular-se l'aprofitament tipus en m²sostre/m².
  
Quart. Durant la tramitació de l'expedient, en data 14 d'octubre de 2004, es van sol·licitar informes als organismes següents:
  
- Patrimoni i urbanisme de RENFE, ha entrat en data 25/10/04, indicant que no s'observen incompatibilitats amb la legislació sectorial de transports terrestres.
  
- Conselleria d'Educació, recepció de l'escrit en data 09/11/04, pel qual es sol·licita més documentació a fi de poder informar, s'ha remés una còpia de la dita petició a l'Ajuntament.
  
- Conselleria de Sanitat, no ha entrat fins a la data.
  
- Carreteres de Diputació, no ha entrat fins a la data.
  
- Carreteres de Conselleria, ha entrat en data 15/1/04, en sentit favorable.
  
- Demarcació de carreteres del Ministeri de Foment, ha entrat en data 27/12/04, indicant que no són competents per a emetre un informe respecte d'això.
  
Cinqué. Albal compta amb Pla general aprovat definitivament en data 16 de novembre de 2001.
  
Sisé. La Comissió Informativa de la Comissió Territorial d'Urbanisme de València, en sessió celebrada el 7 d'abril de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 52 de la LRAU. No obstant això, l'Ajuntament havia d'aportar certificat del secretari de l'Ajuntament sobre el resultat de l'exposició pública.
  
La documentació es considera completa a l'efecte del compliment d'allò que han preceptuat els articles 27 i 28 de la LRAU i en l'article 80 i ss del RPCV. No obstant cal assenyalar que només s'havia presentat un exemplar del projecte del PRI que es trobava sense firmar, visar ni diligenciar.
  
En data 14 d'abril de 2005, abans de l'inici de la sessió de la Comissió Territorial d'Urbanisme, ha entrat la documentació remesa per l'Ajuntament consistent en certificat del secretari de l'Ajuntament sobre el resultat de l'exposició pública i dos exemplars del projecte del PRI firmats, visats i diligenciats, acompanyats d'annex sobre determinació de l'aprofitament tipus en m²/m², que resulta ser d'1'084 m²/m².
  
Segon. Les determinacions contingudes en el Pla de reforma interior es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Tercer. Cal assenyalar que, respecte als informes de Sanitat i Educació, aquests no es consideren necessaris per tractar-se d'una redelimitació d'una unitat d'execució en un sòl d'ús industrial.
  
Atés que els estàndards mínims dotacionals i la resta de paràmetres exigibles són els que la normativa del PGOU ja marcava per a la zona, per la qual cosa, en principi, tampoc cal exigir en aquest expedient estudi acústic, conforme a la Llei 7/2002, de 3 de desembre, de la Generalitat, de protecció de la contaminació acústica.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació de planejament vigent, en relació amb l'art. 10.A, del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat.
  
A la vista de tot el que antecedeix, la Comissió Territorial d'Urbanisme, en la seua sessió de data 14 d'abril de 2005, acorda: aprovar definitivament el Pla de reforma interior modificatiu de la UE 14 del municipi d'Albal.
  
Contra el present Acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).